CELEX: 32015D0129
Language: mt
Date: 2015-01-26 00:00:00
Title: Deċiżjoni ta' Implimentazzjoni tal-Kummissjoni (UE) 2015/129 tas- 26 ta' Jannar 2015 li temenda l-Anness I tad-Deċiżjoni 93/52/KEE fir-rigward tar-rikonoxximent ta' Ċipru bħala uffiċjalment ħieles mill-bruċellożi ( B. melitensis ) (notifikata bid-dokument C(2015) 172)  Test b'rilevanza għaż-ŻEE

28.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 21/18
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/129
   tas-26 ta' Jannar 2015
   li temenda l-Anness I tad-Deċiżjoni 93/52/KEE fir-rigward tar-rikonoxximent ta' Ċipru bħala uffiċjalment ħieles mill-bruċellożi (B. melitensis)
   
      
         (notifikata bid-dokument C(2015) 172)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kundizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (1), u b'mod partikolari t-Taqsima II tal-Kapitolu 1 tal-Anness A tagħha,
   Billi:
   
               (1)
            
            
               Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tal-annimali ovini u kaprini fl-Unjoni. Din tistabbilixxi l-kundizzjonijiet li permezz tagħhom l-Istati Membri jew ir-reġjuni tagħhom jistgħu jitqiesu bħala uffiċjalment ħielsa mill-bruċellożi.
            
         
               (2)
            
            
               L-Anness I tad-Deċiżjoni tal-Kummissjoni 93/52/KEE (2) telenka l-Istati Membri li jitqiesu bħala uffiċjalment ħielsa mill-bruċellożi (B. melitensis) skont id-Direttiva 91/68/KEE.
            
         
               (3)
            
            
               Ċipru ppreżenta lill-Kummissjoni dokumentazzjoni li turi l-konformità mal-kundizzjonijiet stipulati fil-punt 1(b) fit-Taqsima II tal-Kapitolu 1 tal-Anness A tad-Direttiva 91/68/KEE li għandu jiġi rrikonoxxut bħala uffiċjalment ħieles mill-bruċellożi (B. melitensis) fit-territorju kollu tiegħu.
            
         
               (4)
            
            
               Wara evalwazzjoni tad-dokumentazzjoni mressqa minn Ċipru, tqis li dak l-Istat Membru għandu jiġi rikonoxxut bħala uffiċjalment ħieles mill-bruċellożi (B. melitensis).
            
         
               (5)
            
            
               Għalhekk, l-Anness I tad-Deċiżjoni 93/52/KEE għandu jiġi emendat skont dan.
            
         
               (6)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 93/52/KEE jinbidel bit-test fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-26 ta' Jannar 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 19.
   
      (2)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Memebri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
   
      ANNESS
      L-Anness I tad-Deċiżjoni 93/52/KEE jinbidel b'dan li ġej:
      
         
            “ANNESS I
            
               Stati Membri uffiċjalment ħielsa mill-bruċellożi (B. melitensis)
            
            
                        Kodiċi ISO
                     
                     
                        Stat Membru
                     
                  
                        BE
                     
                     
                        Il-Belġju
                     
                  
                        CZ
                     
                     
                        Ir-Repubblika Ċeka
                     
                  
                        DK
                     
                     
                        Id-Danimarka
                     
                  
                        DE
                     
                     
                        Il-Ġermanja
                     
                  
                        EE
                     
                     
                        L-Estonja
                     
                  
                        IE
                     
                     
                        L-Irlanda
                     
                  
                        CY
                     
                     
                        Ċipru
                     
                  
                        LV
                     
                     
                        Il-Latvja
                     
                  
                        LT
                     
                     
                        Il-Litwanja
                     
                  
                        LU
                     
                     
                        Il-Lussemburgu
                     
                  
                        HU
                     
                     
                        L-Ungerija
                     
                  
                        NL
                     
                     
                        Il-Pajjiżi l-Baxxi
                     
                  
                        AT
                     
                     
                        L-Awstrija
                     
                  
                        PL
                     
                     
                        Il-Polonja
                     
                  
                        RO
                     
                     
                        Ir-Rumanija
                     
                  
                        SI
                     
                     
                        Is-Slovenja
                     
                  
                        SK
                     
                     
                        Is-Slovakkja
                     
                  
                        FI
                     
                     
                        Il-Finlandja
                     
                  
                        SE
                     
                     
                        L-Isvezja
                     
                  
                        UK
                     
                     
                        Ir-Renju Unit”